Kui tavaliselt poegivad kodusead korraga maksimaalselt 12-14 põrsast, siis see uhke seamamma on küll kordades kõiki neid arvamisi ületanud.
27. märtsil tõi ühes Lõuna-Brasiilia talus emis nelja tunni pikkuse raske töö käigus ilmale ei vähem ega rohkem, kui 41 pisikest põrsast.
Loomaarsti sõnul on nii suured pesakonnad haruldased ja tegu on tõelise «mammutpoegimisega». Põrsaste suure arvu tõttu ei jätku seaemal nende jaoks piima ning põrsad jagati toitmiseks mitme emise vahel.
A beast of mother pig has popped out not one, not two, but 41 piglets in a single farrow.https://t.co/GnUHzP2yje— Daily Star (@dailystar) April 1, 2023
Põllumajandusosakonna loomaarsti Rodrigo Lanzarini sõnul olid selle imelise sünnituse eeldusteks geneetilised täiustused, hea toitumus, elutingimused ja emise tugevus.
Loomaarst lisas: «See on suurepärane rõõmus sündmus Granja Dal Bo talu jaoks ja ka meile kui kohalikele. Oleme uhked, et see juhtus just siin meie kogukonnas.»